File:13Dec2014 சிலம்பு இலக்கியத் திருவிழா Valluvar Foundation Tamil Literary Festival

Description
அன்புடையீர் ! கடந்த டிசம்பர் மாதம் 13 ஆம் தேதி மாலை நேரம் மெல்பேர்ன் மாநகரில் கேரம்டவுன்ஸ் உயர் கல்லூரியில் “சிலப்பதிகாரம் இலக்கியத் திருவிழா” நடைபெற்றது திரு தமிழருவி மணியன் அவர்கள் “இலக்கியக் காலம் தொட்டு இன்றுவரை பெண்மை” என்ற தலைப்பில் சிறப்பு சொற்பொழிவாற்றினார். ஆஸ்திரேலியத் தமிழ்க் கலாசாலையின் மாணவர்களும், பெற்றோர்களும் இணைந்து ‘கண்ணகியின் கனல், சீதையின் சினம், பாஞ்சாலியின் மனம்' என்ற நாடகத்தை நடத்தினர். 'தேடுகிறேன்' என்ற தலைப்பில் திரு ஸ்ரீகந்தராசா அவர்கள் நடுவராக இருந்து கவியரங்கத்தை நடத்தினார். சிந்தனைக்கு விருந்தாக ‘திருக்குறள்’ என்ற தலைப்பில் திரு சங்கர சுப்பிரமணியன் அவர்கள் உரையாற்றினார். புலம்பெயர்ந்து வாழும் தமிழர்களின் படைப்பாற்றல் வியக்கவைக்கிறது என்று சிறப்பு விருந்தினராக வந்திருந்த விக்டோரிய மாநில பல்லினப் பண்பாட்டுக்குழு ஆணையர் திரு சிதம்பரம் சீனிவாசன் அவர்கள் மொழிந்தார். பல்வேறுபட்ட இயக்கங்கள் கலந்துகொண்ட இந்த இலக்கியத் திருவிழா ‘தமிழுக்கு என்றும் அழிவில்லை என்பதை உணர்த்துகிறது என்று SRM பல்கலைக் கழகப் பேராசிரியர் முனைவர் திரு இல. சுந்தரம் அவர்கள்கூறினார். மரபுசார் தமிழ்க் கல்வியை வலியுறுத்திப் பேசிய திரு சுகுமாரன் அவர்கள் எழுதிய தமிழ்ப் பாடப்புத்தகத்தைத் திரு தமிழருவி மணியன் ஐயா வெளியிடத் திரு சிதம்பரம் சீனிவாசன் அவர்கள் பெற்றுக்கொண்டார்கள். செல்வி புவனேஸ்வரி சுகுமாரன் அவர்களும் ஆஸ்திரேலிய தமிழ்க்கலாசாலையின் ஆசிரியர்களும் நன்றி கூற விழா இனிதே நிறைவுற்றது. கவியரங்கம்: https://www.youtube.com/watch?v=f-9OVxIv77k இலக்கியக் காலம் தொட்டு இன்றுவரை பெண்மை - சொற்பொழிவு :            https://www.youtube.com/watch?v=TEnqKXD3PR8 www.valluvarfoundation.org. www.learntamil.org